Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: A kutatás és a közvetlen üzletszerzés célját szolgáló név- és lakcímadatok kezelésérõl szóló 1995. évi CXIX. törvény elõírásainak megfelelõ kutatási adatkezelési terv alkalmazása biztosíthatja az érintettek adatainak védelmét. (518/K/2004)
Paragraph Index: 626

(7) bekezdésére figyelemmel lehetõségük van arra, hogy az írásban megkötött közüzemi szerzõdésekben kitérjenek ezeknek az adatoknak a kezelésére. Összhangban az egyes közüzemi tevékenységeket szabályozó törvényekkel, továbbá a helyi önkormányzati rendeletekkel, fel kell sorolni, hogy milyen adatokat kell az érintetteknek átadniuk. Ezt ki kell egészíteni azzal a tájékoztatással, hogy a felhasználók saját természetes személyazonosító adataikat és a fogyasztási helyen tartózkodásuk jogcímét hogyan igazolhatják. Ez vonatkozik az utóbb bejelentett adatváltozásokra is azzal az eltéréssel, hogy a fogyasztásmérõ átírása már új szerzõdés megkötését jelenti a felhasználó személyének megváltozása miatt, amit az ügyfélnyilvántartásban is ekként kell átvezetni. Ilyenkor a személyváltozást igazoló okirat (például adásvételi vagy bérleti szerzõdés, anyakönyvi kivonat, tulajdoni lap másolat, fogyasztásmérõ átadás-átvételi nyilatkozat stb.) és a személyazonosításra alkalmas okmány bemutatása és abból a szerzõdés tartalmát képezõ adatok rögzítése szükséges, egyben elegendõ a személyesen eljáró ügyféllel kötött szerzõdéshez. Az egyes okmányazonosítók kezelése – tipikusan ilyen a személyazonosító igazolványszám kérése – felesleges, mert ennek alapján nem kaphatnak felvilágosítást a szolgáltatók azokból a személyi nyilvántartásokból, amelyek ezeket az adatokat is kezelik. (14/A/2004, 1185/A/2004, 1923/A/2004) Ugyanígy indokolatlan, egyben jogszerûtlen is a bemutatott személyazonosító okmányok fénymásolása, ami elsõsorban más, kereskedelmi szolgáltatást nyújtó adatkezelõknél – mobilszolgáltatók, pénzintézetek, biztosítók – fordul elõ. Az Avtv. 3. § (3) bekezdése szerint kötelezõ adatkezelés esetén az adatkezelés célját és feltételeit, a kezelendõ adatok körét és megismerhetõségét, az adatkezelés idõtartamát, valamint az adatkezelõ személyét az adatkezelést elrendelõ törvény vagy önkormányzati rendelet határozza meg. Ha alacsonyabb szintû jogszabály rendelkezik személyes adatok kezelésérõl, akkor a szabályozás az alkotmányba ütközik. Az adatvédelmi biztos minden olyan esetben, amikor ezt észlelte, az Avtv. 25. § (1) bekezdés alapján kezdeményezte a megfelelõ jogforrási szintû jogszabály megalkotását. Erre a múlt évben is sor került, amikor a biztos a gazdasági és közlekedési miniszteren keresztül olyan jogalkotási megoldást javasolt, hogy a közüzemi szolgáltatók egységes törvényi felhatalmazással rendelkezzenek a fogyasztók nevének, anyja leánykori nevének, születési adatainak (röviden: természetes személyazonosító adatainak), továbbá lakcímének kezelésére. (685/A/2003.)

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes